CELEX: 32014D0250
Language: hr
Date: 2014-04-29 00:00:00
Title: 2014/250/EU: Provedbena odluka Komisije оd 29. travnja 2014. o izmjeni Odluke 2010/221/EU u pogledu odobravanja nacionalnih mjera za sprečavanje unošenja ostreid herpesvirusa 1 μνar (OsHV-1 μνar) u određena područja Irske i Ujedinjene Kraljevine (priopćeno pod brojem dokumenta C(2014) 2763)  Tekst značajan za EGP

3.5.2014   
            
            
               HR
            
            
               Službeni list Europske unije
            
            
               L 132/79
            
         PROVEDBENA ODLUKA KOMISIJE
   оd 29. travnja 2014.
   o izmjeni Odluke 2010/221/EU u pogledu odobravanja nacionalnih mjera za sprečavanje unošenja ostreid herpesvirusa 1 μνar (OsHV-1 μνar) u određena područja Irske i Ujedinjene Kraljevine
   
      
         (priopćeno pod brojem dokumenta C(2014) 2763)
      
   
   (Tekst značajan za EGP)
   
      (2014/250/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 43. stavak 2.,
   budući da:
   
               (1)
            
            
               Odlukom Komisije 2010/221/EU (2) dopušta se da određene države članice primijene ograničenja za stavljanje na tržište i uvoz pošiljki akvatičnih životinja kako bi se spriječilo unošenje određene bolesti na njihovo državno područje.
            
         
               (2)
            
            
               Države članice mogu primjenjivati takva ograničenja pod uvjetom da je dokazano da su njihova državna područja ili određena razgraničena područja na njihovu državnom području slobodna od takvih bolesti ili da su uspostavile program iskorjenjivanja.
            
         
               (3)
            
            
               U prilozima I. i III. Odluci 2010/221/EU naveden je popis područja u Irskoj i Ujedinjenoj Kraljevini s odobrenim nacionalnim mjerama za kontrolu ostreid herpesvirusa 1 μvar (OsHV-1 μvar).
            
         
               (4)
            
            
               Budući da se smatralo da je OsHV-1 μvar nova bolest koja nije dovoljno poznata te da programi nadzora odobreni Odlukom 2010/221/EU nisu bili u potpunosti ocijenjeni, Provedbenom odlukom Komisije 2013/213/EU (3) dopuštena je primjena ograničenja povezanih s OsHV-1 μvar u tim područjima do 30. travnja 2014.
            
         
               (5)
            
            
               Trenutačno dostupna znanstvena saznanja upućuju na to da je OsHV-1 μvar i dalje prisutan u većini uzoraka prikupljenih u slučajevima smrtnosti mladih kamenica i mrijesta te da se ukupna smrtnost zbog te bolesti smanjila i stabilizirala tijekom posljednje dvije godine. Nadalje, programima nadzora za Irsku i Ujedinjenu Kraljevinu pokazano je da postoji znatan broj područja za proizvodnju pacifičke kamenice koja su ostala slobodna od bolesti. Tim programima pokazuje se da je primjena ograničenja kretanja koja su trenutačno na snazi bila djelotvorna. Međutim, ostaju neke nejasnoće u odnosu na epidemiologiju bolesti i u pogledu najprimjerenijih mjera potrebnih kako bi se osigurala djelotvorna kontrola. Stoga se smatra da bi bila potrebna sveobuhvatna znanstvena ocjena situacije, uključujući novo znanstveno mišljenje Europske agencije za sigurnost hrane (EFSA).
            
         
               (6)
            
            
               Na temelju raspoloživih znanstvenih i epidemioloških dokaza o razvoju OsHV-1 μvar u Uniji i u očekivanju novih znanstvenih mišljenja EFSA-e primjereno je produljiti rok valjanosti mjera koje su trenutačno na snazi, prema kojima države članice mogu primjenjivati posebna ograničenja koja se odnose na tu bolest. To bi razdoblje trebalo biti ograničeno na još dvije godine, do 30. travnja 2016.
            
         
               (7)
            
            
               Provedbenom odlukom Komisije 2014/12/EU (4) sljedećim područjima Ujedinjene Kraljevine utvrđen je status područja slobodnog od bolesti u pogledu OsHV-1 μvar, njihovim navođenjem na popisu u Prilogu I. Odluci 2010/221/EU: i. područje Velike Britanije, osim sljedećih područja: Whitstable Bay u Kentu, Blackwater Estuary u Essexu i Poole Harbour u Dorsetu; ii. područje Larne Lough u Sjevernoj Irskoj; i iii. područje Guernseya.
            
         
               (8)
            
            
               Prema izjavi Ujedinjene Kraljevine upućenoj Komisiji, programom nadzora za OsHV-1 μvar dokazuje se status područja slobodnog od bolesti uz iznimku zaraženih područja i više se neće primjenjivati kako je navedeno u Prilogu III. Odluci 2010/221/EU.
            
         
               (9)
            
            
               Trebalo bi stoga unos koji se odnosi na Ujedinjenu Kraljevinu u Prilogu III. Odluci 2010/221/EU ukloniti.
            
         
               (10)
            
            
               Odluku 2010/221/EU trebalo bi stoga na odgovarajući način izmijeniti.
            
         
               (11)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U članku 3.a stavku 2. Odluke 2010/221/EU datum „30. travnja 2014.” zamjenjuje se sa „30. travnja 2016.”
   Članak 2.
   U Prilogu III. Odluci 2010/221/EU briše se unos koji se odnosi na Ujedinjenu Kraljevinu u pogledu ostreid herpesvirusa 1 μvar (OsHV-1 μvar).
   Članak 3.
   Ova se Odluka primjenjuje od 1. svibnja 2014.
   Članak 4.
   Ova je Odluka upućena državama članicama.
   
      Sastavljeno u Bruxellesu 29. travnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 328, 24.11.2006., str. 14.
   
   
      (2)  Odluka Komisije 2010/221/EU od 15. travnja 2010. o odobravanju nacionalnih mjera za ograničavanje utjecaja određenih bolesti životinja akvakulture i slobodnoživućih akvatičnih životinja u skladu s člankom 43. Direktive Vijeća 2006/88/EZ (SL L 98, 24.4.2010., str. 7.).
   
      (3)  Provedbena odluka Komisije 2013/213/EU od 29. travnja 2013. o izmjeni Odluke 2010/221/EU u pogledu odobravanja nacionalnih mjera za sprečavanje unošenja ostreid herpesvirusa 1 μvar (OsHV-1 μvar) u određena područja Irske i Ujedinjene Kraljevine (SL L 120, 1.5.2013., str. 16.).
   
      (4)  Provedbena odluka Komisije 2014/12/EU оd 14. siječnja 2014. o izmjeni Odluke 2010/221/EU u pogledu nacionalnih mjera za sprečavanje unošenja određenih bolesti akvatičnih životinja u dijelove Irske, Finske, Švedske i Ujedinjene Kraljevine (SL L 11, 16.1.2014., str. 6.).